इलाहाबाद : हाल की यात्राओं के बाद उपजे विवाद के बीच यूपी के मुख्‍यमंत्री योगी आदित्‍यनाथ ने गत शुक्रवार को चीफ सेक्रेट्री और अन्‍य वरिष्‍ठ अधिकारियों से कहा था कि इस तरह की यात्राओं के दौरान उनके और स्‍टाफ के लिए खास इंतजाम नहीं किए जाएं. इस संबंध में शुक्रवार को मुख्‍यमंत्री ऑफिस से आदेश जारी किए थे. आदेश में कहा गया था, कि 'हम जमीन पर बैठने वाले लोग हैं, सो कोई खास इंतजाम नहीं किए जाएं. मुख्‍यमंत्री तभी सम्‍मान के लिए योग्‍य होंगे जब राज्‍य के लोग सम्‍मानित महसूसस करेंगे.' 24 घंटे भी नहीं बीते कि उनके आदेश को अधिकारियों ने ताक पर रख दिया.